Vervleg met Jaco se eie jeugjare op die platteland, sy militêre diensplig, sy loopbaan eers as prokureur en later as sakeman in die advertensiebedryf, is ook die verhale van ’n hele aantal ander mans. Byna almal van hulle se name is ’n afleiding of verkorting van die bekende Afrikaanse naam Jacobus. So word hulle stories, so uniek as wat dit ook al is, verteenwoordigend van die lewens van ’n geslag Afrikaanse mans en die keuses wat hulle moet maak.
Krog se kragtige, robuuste styl slaag daarin om verskillende wêrelde voor die leser se oë op te roep: ’n ongenaakbare swart onderwyser in ’n Vrystaatse plaasskool en ’n ewe ongenaakbare army-korporaal, knoeiery met Landbanklenings en knoeiery op die rugbyveld, die verterende ambisie van ’n jong man wat arm grootgeword het en wat tragiese gevolge het. Maar daar is ook komiese elemente, soos die gesukkel met koppige gemeentelede oor die kerkbasaar.
Ilse Salzwedel is een van die bedrywigste joernaliste in Afrikaans. Haar werk het in feitlik elke Afrikaanse tydskrif en koerant verskyn, en die lys van onderwerpe waaroor sy al geskryf het is indrukwekkend. Sy het ’n ATKV Veertjie (2007) gewen vir die beste tydskrifartikel in Afrikaans, en ’n PICA (2008) vir die beste tydskrifartikel (gekies uit Afrikaanse en Engelse tydskrifte). Sy was ook ’n finalis in die eerste Discovery-toekennings vir gesondheidsjoernalistiek in 2009, en mede-ontvanger van die 2009 Eli Lilly-toekenning. Een van haar artikels wat in Rooi Rose verskyn het, is ook in 2009 bekroon as die artikel van die jaar in die Caxton-groep, wat Afrikaanse sowel as Engelse tydskrifte insluit. Die FAK het haar in 2009 vereer met die HB Thom-toekenning vir besondere bydrae tot die Afrikaanse joernalistiek.
Toe stuur iemand vanaand vir my hierdie foto per ‘n e-pos, en herinner my aan Ps. 91, wat my dogtertjie al as sesjarige die Verepsalm gedoop het. Want ek het hulle vertel dat hulle altyd as hulle ‘n veertjie op ‘n plek vind, moet onthou dat God Sy vleuels oor ons uitsprei en ons beskerm, net soos Ps. 91 so treffend beskryf.
Ek glo hierdie foto praat kragtiger as enige hoeveelheid wyse woorde. En dalk het jy dit vandag nodig.